section_heading: 1993.
paragraph_text: U najtežim danima sukoba između dva naroda na travničkom području UNPROFOR je bio otvoreno sklon Bošnjacima. Dne 6. lipnja 1993. godine, pripadnici UNPROFOR-a prevozili su bošnjačke vojnike s jednog na drugi borbeni položaj, a hrvatske ranjenike nisu htjeli prevesti, iako ih je bilo u kritičnom stanju. Pripadnici UNPROFOR-a su istjeravali Hrvate iz sela, a iz njihovih transportera izlazili su naoružani Bošnjaci. U samom središtu Travnika, iz vojarne Armije BiH u transportere UNPROFOR-a ulazili su naoružani Bošnjaci, a potom su bili prevaženi na planinu Vilenicu i u bošnjačka sela Turiće i Bijelo Bučje. Britanske snage UNPROFOR-a su bile te koje su u svojim transporterima prevozile bošnjačke vojnike. Pripadnici UNPROFOR-a za Hrvate nisu marili, dok su surađivali s Bošnjacima. Kad je UNPROFOR prevezao Bošnjake ispred hotela u središtu Travnika, Britanski pripadnici UNPROFOR-a su gledali kako pripadnici Armije BiH pucaju iz snajpera na hrvatske izbjeglice. Bilo je između 2.000-3.000 izbjeglica. UNPROFOR-ov transporter je stajao i ništa nisu poduzimali, a pucalo se s bošnjačkih položaja na kolonu izbjeglica. Bilo je i mrtvih.